钦定古今图书集成/明伦汇编/闺媛典/第095卷 > 皇清一 > 穆国弼妻孟氏
## 钦定古今图书集成/明伦汇编/闺媛典/第095卷 > 皇清一 > 穆国弼妻孟氏

按《开封府志》：“孟氏，孝廉冏騜少女。年十九，适穆国弼，赴南阳试暴死。氏闻讣绝复苏，家人防护甚周。越二旬，国弼榇归，停北郭，氏偕家人出哭奠，尽礼而返，仍率众办祭。夜深众怠，不为备，氏即自经檐下，救已无及，颜色如生。死之前八日，佃丁送鲜豆所，束之索寻失。至是始知氏预藏以待用也。”